Nashrning yozishicha, Maskning sa’y-harakatlari tufayli yirik avtomobil ishlab chiqaruvchilar transportning ekologik turlarini ishlab chiqarishga faol mablag‘ kirita boshladi. Foto: AFP/Getty Images Britaniyaning Financial Times gazetasi milliarder, Tesla va SpaceX kompaniyalari asoschisi Ilon Maskni «Yil insoni» deb e’lon qildi. U «avtomobilsozlik sanoatida elektromobillar ishlab chiqarishga tarixiy o‘tishni amalga oshirish» borasidagi sa’y-harakati uchun ana shunday e’tirofga sazovor bo‘ldi. Gazetaning e’tibor qaratishicha, Maskning sa’y-harakatlari tufayli yirik avtomobil ishlab chiqaruvchilar ham transportning ekologik turlarini ishlab chiqarishga faol mablag‘ kirita boshladi. «Uzoq vaqt davomida avtosanoat vakillari Tesla’ni va meni ahmoq va yolg‘onchi deb atashdi. Ular elektromobillar ishlamaydi deyishdi», —dedi Tesla asoschisi nashrga bergan intervyusida. Avvalroq Time jurnali Ilon Maskni «Yil insoni» deb e’lon qilgandi.